गांव वाले अपने लिए चल रही योजनाओं को जानें और लाभ लें : तोमर
जन-जन के हित में सरकार द्वारा नित नई योजनाएं संचालित की जा रही हैं। इस योजनाओं में अंतिम पंक्ति तक के व्यक्ति को लाभान्वित किया जाना है। इसके लिए जरूरी है कि गांव के लोग अपने लिए संचालित हो रही योजनाओं के बारे में जानें और इनका लाभ लें। यह बात एसडीएम प्रदीप तोमर ने कही।
एसडीएम तोमर गुरुवार को बरेथा ग्राम पंचायत में आयोजित रात्रिकालीन चौपाल को संबोधित कर रहे थे। उनके साथ तहसीलदार नरेश गुप्ता व जनपद पंचायत सीईओ अशोक निम समेत ब्लॉक के अधिकारी मौजूद थे। एसडीएम ने कहा कि सरकार हर गरीब के लिए योजना चला रही है, लेकिन लोग जानकारी के अभाव में कभी-कभी लाभ से वंचित रह जाते हैं। इसलिए ग्राम पंचायत के पंच-सरपंच व सचिव को चाहिए कि वे हर पात्र हितग्राही को उसके लिए चल रही योजना का लाभ दिलाएं। क्योंकि शासन की मंशा तभी पूरी होगी जब योजनाओं का लाभ जन-जन को मिलेगा।
ग्रामीणों को यह भी समझाया
साफ-सफाई रखने से बीमारियां नहीं फैलेगी और स्वास्थ्य बेहतर रहेगा।
खुले में शौच को न जाएं, उससे गंदगी होती है, इसलिए शौचालय बनवा लें।
शौचालय के लिए सरकार प्रत्येक घर के लिए 12 हजार रुपए दे रही है।
आधार कार्ड को बनवाने में देर न करें, क्योंकि वह अत्यावश्यक है।
हरियाली के लिए एक पौधा अवश्य लगाएं, ताकि वातावरण शुद्ध रहे।
बच्चों को स्कूल जरूर भेजें और छोटे बच्चों का टीकाकरण कराएं।
वृद्धावस्था पेंशन व विकलांग पेंशन हर पात्र हितग्राही को लेना चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva